OnePlus 6T को जल्द लॉन्च कर दिया जाएगा। लेकिन आधिकारिक तौर पर पेश किए जाने से पहले OnePlus के अगले फ्लैगशिप स्मार्टफोन को जर्मन रिटेलर ओटो की वेबसाइट पर लिस्ट किया गया है। ऑनलाइन लिस्टिंग से वनप्लस 6टी के अहम स्पेसिफिकेशन और फीचर सार्वजनिक तो हुए ही हैं, साथ में OnePlus 6T के 8 जीबी रैम और 128 जीबी स्टोरेज वेरिएंट की कीमत का खुलासा भी हुआ है। इससे पहले रिलायंस डिजिटल और वनप्लस के बीच वनप्लस 6टी को ऑफलाइन स्टोर में बेचने की पार्टनरशिप को लेकर खबर आई थी। बता दें कि OnePlus 6T को भारत में 30 अक्टूबर को लॉन्च किया जाएगा, लेकिन ग्लोबल मार्केट में यह हैंडसेट एक दिन पहले 29 अक्टूबर को ही उतार दिया जाएगा।